26/10-2017
Se mere på gruppen "Kom nu PostNord!" på Facebook.

29/11-2016

Jeg har gentagne gange haft problemer med PostNord, både med hensyn til levering af; breve og pakker. De har simpelthen ikke styr på deres ting.

Jeg måtte forsøge at sende et brev til min far i Norge, 3 gange, før at det kom frem. Jeg fik to gange at vide at han ikke fandtes på adressen, men tredje gang fandtes han åbenbart på adressen.

Ligeledes fik jeg et brev retur med at modtager ikke fandtes på adressen, men det kom tilbage med en stor label hen over adressen, så man ikke kunne se adressen brevet var sendt til. Heldigvis havde jeg taget et billede af brevet før det blevet afskibet, ellers havde postdamen ikke troet på mig. Anden gang, samme adresse, så kunne de godt finde modtager.

For nogle uger siden, så var jeg nede for at hente en pakke, som jeg havde fået en pakkelabel på og besked om at den lå på Nymarksvej i Fredericia. Da jeg så kommer derned, så har de ikke pakken og det beklager de. Da jeg så er på vej hjem, så ringer de at den ligger i Føtex. 

Mandag i forrige uge skal jeg så afhente en anden pakke, men da jeg kommer ned til posthuset på Nymarksvej, så får jeg at vide at jeg desværre ikke kan få den, fordi at de har fået et ny system, som ikke virker. Så må jeg jo endnu engang gå skuffet derfra og har formentligt ikke husket at få min label med derfra. Da jeg så et par dage senere kommer tilbage, så kan de ikke finde den fordi jeg ikke har min label. De har lavet systemet om, så pakkerne ikke længere er sorteret efter husnumre, men efter et sindrigt system, som ingen kan finde ud af. Jeg har tigget og bedt, jeg har ringet flere gang til PostNord, men ingen kan finde ud af noget og ingen kan gøre noget.

Hvis i ikke kan finde ud af levere pakker, så lade være og lad GLS om det. GLS har leveret utallige pakker og har aldrig skuffet mig.

Jeg vil have min pakke og jeg er 100% ligeglad med hvilke systemer i bruger. Jeg vil have min pakke!

Den er sendt fra Discountdiscs i UK via Royal Mail (International Standard (Small Packets)) og jeg vil gerne have den tak.

-----------------------------------------------------


24/6-2010
Jeg tog tidligt hjem i dag fordi der på track and trace stod at min pakke var kommet til omdeling, men der kom ingen pakke og lå ingen seddel i postkassen.

Dette er ikke første gang, men nærmere 5. gang i træk at det sker.

Men de afleverer sikkert en seddel i morgen hvor der står at de har forsøgt at aflevere den dagen i forvejen, det plejer de at gøre.

Det er simpelthen så dårlig service.

På den tidligere adresse jeg boede på for 3 år tilbage, der var posten fuldstændig uduelig og kunne ikke finde ud af at aflevere brevene de rigtige steder. Vi fik breve alle steder fra i kvarteret og andre i kvarteret fik vores breve. Jeg havde kontakt til det lokale posthus, PostDanmark i København og i Århus, først efter et års tid begyndte det at hjælpe på det. Nogle gange blev mine breve enddog returneret med ukendt på adressen, tiltrods for at mit navn tydeligt stod med tydelige maskinskrevne bogstaver på postkassen.

Jeg er træt af det her.

---------------------------
Opdatering d. 6/25-2010

Tada!! Jeg gættede rigtigt.

Her til morges var jeg inde og se på min Track and Trace og der var ikke sket nogle opdateringer siden klokken 05:50 i går.

Så her klokken 9:26 I DAG checker jeg igen Track and Trace og nu har de to NYE registreringer I GÅR! Klokken 07:47 og 13:48 I GÅR!

Der står at det er blevet afleveret til Døgnpost klokken 7:47.

Jeg ringer til PostDanmark og spørger om hvorfor min pakke er blevet afleveret i Døgnposten? Hende der svarede var straks i defensiven. Jeg får at vide at det er fordi at de har forsøgt at aflevere min pakke. Jeg forklarer at de ikke har været og aflevere pakken. Jeg får så i hovedet at det er altså ikke det der står på hendes skærm! Jeg spørger hende så hvordan jeg får fat i min pakke? Hun siger at jeg bare skal hente den i døgnposten. Jeg spørger om man ikke skal bruge nogle koder, for at få adgang til sin pakke? Hun svarer at jeg bare skal skanne min pakkeseddel. Jeg forklarer hende at jeg endnu ikke har fået nogen pakkeseddel. Hun spørger så sarkastisk hvad det SÅ er for en seddel jeg sidder og læser op fra. Jeg forklarer at jeg har et track and trace nummer fra min ordre status og at jeg ikke har fået nogen pakkeseddel. Hun siger så at der nok kommer et postbud senere med pakkeseddelen. 

AHA!!! En indrømmelse fra postdanmarks side, de kommer ikke ud med pakkerne og de får postbudene til at levere pakkesedlerne. Så jeg fik ret i min prognose, måske fordi jeg har oplevet det så mange gange før.

I øvrigt lidt påfaldende at de har forsøgt at aflevere pakken mellem klokken 5:50 og 7:47. Man skulle næsten ikke tro at det kunne lade sig gøre at fordele pakkerne til de forskellige ture, køre rundt med alle pakkerne, køre hjem med de ikke afleverede og registrere dem til senere afhentning på 2 timer.


24. juni 2010	00:07	Ankommet til 705 Taulov Pakkecenter
24. juni 2010	05:50	Ankommet til omdeling 5013 Odense pakke
24. juni 2010	07:47	Anmeldt til senere afhentning på 5235 Døgnpost 5235
24. juni 2010	13:48	Ankommet Døgnpost